VENDIM
Nr. 679, datë 11.9.2026

PËR PËRCAKTIMIN E RREGULLAVE DHE TË PROCEDURAVE PËR KOMUNIKIMIN ME MJETE ELEKTRONIKE NË PROCEDURAT KONKURRUESE TË KONCESIONIT/PARTNERITETIT PUBLIK PRIVAT

Në mbështetje të nenit 100 të Kushtetutës dhe të pikës 2, të nenit 32, të ligjit nr. 88/2025, “Për koncesionet dhe partneritetin publik privat”, me propozimin e ministrit të Ekonomisë dhe Inovacionit, Këshilli i Ministrave

VENDOSI:

1. Publikimi i dokumenteve të procedurave konkurruese të koncesionit dhe dorëzimi i ofertave të operatorëve për këto procedura do të zhvillohen me mjete elektronike.
2. Përjashtimisht nga pika 1, e këtij vendimi, në procedurat konkurruese të koncesionit me faza, komunikimet dhe shkëmbimi i informacionit ndërmjet autoritetit ose entit kontraktues dhe operatorëve ekonomikë, në fazat që vijojnë pas dorëzimit të ofertave, zhvillohen në formë shkresore, në përputhje me mjetet e komunikimit, të parashikuara në pikën 1, të nenit 32, të ligjit nr. 88/2025.
[bookmark: _GoBack]3. Për procedurat e dhënies së kontratave të partneritetit publik privat, për sa i takon komunikimit dhe shkëmbimit të informacionit, zbatohen rregullat e legjislacionit në fuqi për prokurimin publik, në përputhje me nenin 50, të ligjit nr. 88/2025.
4. Vendimi nr. 130, datë 12.3.2014, i Këshillit të Ministrave, “Për kryerjen në mënyrë elektronike të procedurave konkurruese të koncesionit dhe partneritetit publik privat”, shfuqizohet.
5. Ngarkohen të gjitha autoritetet dhe entet kontraktore për zbatimin e këtij vendimi.
Ky vendim hyn në fuqi me hyrjen në fuqi të ligjit nr. 88/2025, “Për koncesionet dhe partneritetin publik privat”.

